b'\n_START_ARTICLE_\nPluto (aso)\n_START_PARAGRAPH_\nSi Pluto ay isang piksiyonal na karakter na naging sikat sa serye ng mga maiikling karikatura ng Disney. Madalas siyang nakikita bilang aso ni Mickey Mouse. Mayroon din siyang mga sariling karikatura noong dekada 1940 at 1950. Kakaiba si Pluto sa ibang mga karakter ng Disney dahil wala siyang katangian ng tao, maliban sa siya\xe2\x80\x99y nagpapakita ng ilang mga ekspresyon sa mukha; ngunit ipinapakita siya bilang isang normal na aso; bagaman nakakapaglakad na parang tao ang kanyang karakter na kasuotan sa mga theme park ng Walt Disney.'